શિવા (અજય દેવગન) હિમાલયના પહાડોમાં જ મોટો થયો છે અને ત્યાં જ રહે છે. શિવાને સૌ શિવાય કહીને જ બોલાવે છે. મહાદેવની જેમ જ શિવાય એક જ એવો છે જે આ હિમાલયની પર્વતમાળાઓની વચ્ચે એવી રીતે ફરતો હોય છે જાણે આ તેનું ઘર હોય. આ પર્વતમાળા પર આવેલા કેટલાક લોકોની સાથે શિવાય પણ જાય છે, પણ રસ્તામાં આવેલાં તોફાનોથી લોકોને બચાવવા જતાં તે સાયેશાના પ્રેમમાં પડે છે. આ સંબંધો આગળ વધે છે પણ અને તેમને દીકરી પણ આવે છે. જોકે કેટલાક સંજોગો એવા ઊભા થાય છે કે શિવાય દીકરીને લઈને ભાગી જાય છે. દીકરી હવે દસ વર્ષની થઈ ગઈ છે અને એક દિવસ અચાનક તેને ખબર પડે છે કે આજ સુધી શિવાય તેની પાસે ખોટું બોલ્યો છે, તેની મમ્મી જીવતી છે. ઘરમાંથી ગુસ્સે થઈને નીકળેલી દીકરીને મનાવવા માટે શિવાય પહોંચે છે, પણ તે દીકરી સુધી પહોંચે એ પહેલાં તો તેને કિડનૅપ કરી લેવામાં આવે છે.